钦定古今图书集成/理学汇编/学行典/第271卷 > 张经
## 钦定古今图书集成/理学汇编/学行典/第271卷 > 张经

按《绍兴府志》：“张经，字孔升，萧山人。洪武中，以明经举，
累官国子助教。靖难师入城，弃官归。时事出仓卒，夜
半缒城而下，幅巾野服，绝口不言时事，人亦鲜知其
心者。博学多才，为一时儒宗。同邑魏文靖、殷鲁二御
史，姚太卿，诸暨王编修，皆其门人也。晚年以棋隐，更
号橘乐。年八十馀而终。有诗文稿若干卷。”